आगरा. बीवी से अप्राकृतिक सेक्स और दहेज उत्पीड़न के आरोपी यूपी के फिरोजाबाद से बसपा के घोषित लोकसभा प्रत्याशी चौधरी बशीर की मुश्किलें कम होने का नाम नहीं ले रही हैं। बसपा के लोकसभा प्रत्याशी चौधरी बशीर अब हर तरफ से घिर चुके हैं। उनकी तीसरी बेगम के लगाए आरोप मेडिकल जांच में साबित हो रहे हैं। हिंसक अप्राकृतिक सेक्स के 19 दिन बाद भी महिला के प्राइवेट पार्ट अभी भी सूजन बरकरार है।
आगरा की मुख्य चिकित्सा अधिकारी (सीएमओ) डॉ. निर्मला यादव ने बताया कि मेडिकल जांच के दौरान वह दर्द से चीख उठी। उन्होंने बताया कि मेडिकल रिपोर्ट पुलिस को दे दी गई है। अब इसे अदालत को सौंपा जाएगा। दूसरी ओर पुलिस ने मुकदमा दर्ज होने के तीसरे दिन बुधवार की सुबह 11 बजे सीजेएम कोर्ट में बसपा नेता की पत्नी का कलमबद्ध बयान दर्ज करवाया।
सीएमओ डॉ. निर्मला यादव ने बताया कि बसपा नेता की पत्नी की दूसरी बार मेडिकल जांच करवाई गई है। पहली बार में केवल स्त्री रोग विशेषज्ञ ने जांच की थी। उसकी रिपोर्ट की कानून वैधता नहीं थी, इसलिए पुलिस ने डीएम से विशेष अनुमति लेकर डॉक्टरों की जांच टीम बनवाई।
इसमें सीएमओ समेत पांच डॉक्टरों की टीम थी। इन डॉक्टरों में सर्जन भी थे। डॉ. यादव ने बताया कि रिपोर्ट में कहा गया है कि महिला के प्राइवेट पार्ट के जख्म अभी भी बरकरार हैं। वह इससे बेहद परेशान है। उन्होंने बताया कि जांच के दौरान वह सामने नहीं थी, लेकिन महिला के दर्द की आवाज वह सुन रही थी।
hin_Deva hin_Deva hin_Deva hin_Deva